07 ноември 2020 19 : 44 Предизборният му екип ще започне да отстоява в съда своята позиция за резултатите от гласуването Доналд Тръмп обвини Джо Байдън , че бърза да се обяви невярно за победител в президентските избори в САЩ , след като основните американски медии обявиха Байдън за 46 - ия президент на страната , предадоха Франс прес и Асошиейтед прес . " Всички знаем защо Джо Байдън се е втурнал да се представи невярно за победител и защо съюзниците му в медиите полагат толкова усилия да му помогнат : те не искат истината да излезе наяве . Простият факт е , че тези избори далеч не са приключили . Джо Байдън не е удостоверен за победител в никой щат , камо ли в силно оспорваните щати , където ще има задължително повторно преброяване на гласовете , или в щати , където предизборният ни щаб има валидни и легитимни законови оспорвания , които биха могли да определят окончателния победител . В Пенсилвания например нашите законни наблюдатели не получиха смислен достъп да следят процеса на преброяване . Законните гласове решават кой е президент , а не медиите " , се казва в изявление на Тръмп . " От понеделник нашият предизборен екип ще започне да отстоява в съда своята позиция , за да гарантира , че избирателните закони са напълно спазени и че законният победител получава поста . Американският народ има право на честни избори : това значи да се преброят всички законни бюлетини и да не се броят никакви незаконни бюлетини . Това е единственият начин да се гарантира , че обществеността има пълно доверие в нашите избори . Шокиращо е , че предизборният щаб на Байдън отказва да приеме този основен принцип и иска да се броят бюлетини , дори ако са фалшиви , подправени или пуснати от лица без избирателни права или починали хора " , се казва още в изявлението .